[bookmark: _Hlk85193951] 7. pielikums
Iepirkuma identifikācijas
Nr. LIAA 2026/33 ERAF


IEPIRKUMA LĪGUMS PROJEKTS

Rīgā

Datums skatāms laika zīmogā							Nr. IEP – 2026/__

Latvijas Investīciju un attīstības aģentūra (turpmāk - Pasūtītājs), kura darbojas atbilstoši Ministru kabineta 2012.gada 11.decembra noteikumiem Nr.857 ,,Latvijas Investīciju un attīstības aģentūras nolikums”, tās direktora ____________personā, un 

________________________ reģistrācijas Nr.____________ (turpmāk – Izpildītājs), juridiskā adrese: __________, tās ___________________________ personā, kas darbojas saskaņā ar __________, no otras puses, turpmāk abi kopā - Puses, 

pamatojoties uz iepirkuma “Publikāciju satura nodrošināšana latviešu un angļu valodā” (iepirkuma procedūras identifikācijas Nr. LIAA 2026/33 ERAF)” rezultātiem 2. daļā,

noslēdz šādu līgumu (turpmāk - Līgums):

1. LĪGUMA PRIEKŠMETS
1.1. Pasūtītājs pasūta un Izpildītājs apņemas nodrošināt informācijas iegūšanas, oriģinālsatura izstrādi tūrisma tīmekļvietnei www.latvia.travel un satura nodrošināšanu un publicēšanu sociālajā tīklā Linkedin MeetLatvia lapā atbilstoši Pasūtītāja norādēm, Līguma un Līguma 1.pielikumā ietvertās tehniskās specifikācijas (turpmāk – Tehniskā specifikācija) prasībām, kā arī saskaņā ar iesniegto tehnisko (Līguma 2. pielikums) un finanšu (Līguma 3. pielikums) piedāvājumu (turpmāk viss kopā – Pasūtījums).
1.2. Līgums tiek slēgts atbilstoši CPV klasifikatora kodam: 79416000-3 (sabiedrisko attiecību pakalpojumi), 79341400-0 (Reklāmas kampaņu pakalpojumi).
1.3. Pasūtījuma izpildes laiks: 24 mēneši sākot no 2027. gada 24. janvāra.  

2. LIETOTIE TERMINI
Līgumā lietotie termini vienskaitlī var nozīmēt daudzskaitli un otrādi. Daļu nosaukumi ir izmantoti tikai ērtākai pārskatāmībai, un tie nevar tikt izmantoti teksta iztulkošanai.
2.1. Lietotājs – Izpildītāja piedāvājumā norādītās personas, kuram Pasūtītājs ir piešķīris lietotāja identifikācijas rekvizītus un piekļuves tiesības MeetLatvia kontā sociālajā tīklā LinkedIn Līgumā noteiktajā kārtībā un apjomā.
2.2. Satura uzturēšanas pakalpojumu nodrošināšana – rakstu veidošana latviešu un angļu valodā, informācijas iegūšana, rediģēšana vietnēm meetlatvia.com un latvia.travel atbilstoši Tehniskajā specifikācijā noteiktajam saturam un apjomam.

3. PUŠU PIENĀKUMI
3.1. Izpildītājs: 
3.1.1. kvalitatīvi izpilda Pasūtījumu, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos un atbilstoši Līgumā noteiktajam;
3.1.2. nepieļauj Lietotāja rīcībā darbības, kas vērstas uz Portāla vai tā daļu drošības sistēmu apiešanu vai iznīcināšanu;
3.1.3. informē Pasūtītāju par konstatētajām tehniskajām problēmām Portāla darbībā, kā rezultātā tiek traucēta Satura nodrošināšanas pakalpojumu sniegšana;
3.1.4. Pasūtījuma izpildē izmanto savus materiālus un tehniskos līdzekļus un nepieciešamības gadījumā pieaicina trešās personas, ar kurām pats veic savstarpējos norēķinus;
3.1.5. informē Pasūtītāju par apstākļiem, kas varētu kavēt vai ierobežot Līguma 1.1.punktā minēto pasākumu organizēšanu un norisi;
3.1.6. nodrošina jebkuras no Pasūtītāja saņemtās informācijas, kas sniegta Pasūtījuma izpildei un saistīta ar to, konfidencialitāti;
3.1.7. nekavējoties par saviem līdzekļiem novērš jebkādus trūkumus attiecībā uz Pasūtījuma kvalitāti;
3.1.8. aptur Pasūtījuma izpildi un nekavējoties par to paziņo Pasūtītājam, ja Pasūtījuma izpildes laikā atklājas tā izpildes neiespējamība vai nenovēršama nekvalitatīva Pasūtījuma nodošana. Šādā gadījumā Puses vienojas par tālāko Pasūtījuma veikšanas kārtību vai Līguma pirmstermiņa izbeigšanu;
3.1.9. ir tiesības saņemt un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un nepieciešamo informāciju.
3.1.10. pilnvaro ________________ (elektroniskais pasts: ______________, tālrunis: _________) par Izpildītāja pārstāvi Līguma izpildes koordinēšanai un Pasūtījuma izpildes pieņemšanai, parakstot Pasūtījuma pieņemšanas – nodošanas aktus.
3.1.11. Līguma izpildē neietver Krievijas Federācijas un Baltkrievijas Republikas izcelsmes preces un pakalpojumus.
3.2. Pasūtītājs:
3.2.1. nodrošina, lai Izpildītāja rīcībā tiktu nodoti visi Pasūtījuma izpildei nepieciešamie dokumenti un ar tiem saistītā informācija, kuru Izpildītājs uzskata par nepieciešamu, lai izpildītu Līgumā noteiktos pienākumus;
3.2.2. ir tiesīgs dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
3.2.3. ir tiesīgs apturēt Līguma izpildi ārējā normatīvajā aktā vai Līgumā noteiktajos gadījumos;
3.2.4. ir tiesīgs apturēt un atlikt Līgumā paredzētos maksājumus ārējā normatīvajā aktā vai Līgumā noteiktajos gadījumos;
3.2.5. nodrošina Pasūtītāja atbildīgo personu pieejamību Līguma izpildei;
3.2.6. apmaksā Pasūtījuma izpildi atbilstoši Līguma nosacījumiem;
3.2.7. pilnvaro  ________________ (elektroniskais pasts: ______________, tālrunis: _________) par Pasūtītāja pārstāvi Līguma izpildes koordinēšanai un Pasūtījuma izpildes pieņemšanai, parakstot Pasūtījuma pieņemšanas – nodošanas aktus.

4. LĪGUMA SUMMA UN MAKSĀŠANAS KĀRTĪBA
4.1. Līguma kopējā summa ir __________ EUR (______________euro, ____ centi) bez PVN.
4.2. Pasūtītājs veic Līguma kopējās summas apmaksu pa mēnešiem, 10 (desmit) darba dienu laikā pēc Līguma 5.13. punktā minētā pieņemšanas – nodošanas akta parakstīšanas un Izpildītāja rēķina saņemšanas dienas.
4.3. Pasūtītājs veic visus Līguma maksājumus uz Izpildītāja norādīto bankas norēķinu kontu bezskaidras naudas norēķinu veidā.
4.4. Par apmaksas dienu tiek uzskatīts datums, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
4.5. Par Līgumā neparedzētiem pakalpojumiem, kas nepieciešami Pasūtījuma izpildei, risku uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Pasūtījuma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta arī tad, ja tās nav tieši norādītas Līgumā.

5. PASŪTĪJUMA IZPILDES UN PIEŅEMŠANAS KĀRTĪBA
5.1. Puses apņemas regulāri komunicēt, lai apspriestu Pasūtījuma izpildes gaitu. Veicot Pasūtījuma izpildi, informācijas apmaiņa un pasākumu saskaņošana notiek elektroniski, izmantojot Līgumā norādītos Pušu pārstāvju e-pastus.
5.2. Pasūtītājs 3 (trīs) darba dienu laikā pēc Līguma spēkā stāšanās dienas piešķir Līguma 3.1.10. punktā minētajām personām lietotāja piekļuves tiesības un lietotāja identifikācijas rekvizītus (Lietotāja vārdu un paroli), nosūtot tos uz Izpildītāja pārstāvja e-pastu.
5.3. Izpildītājs nodrošina, lai Lietotājs neizpaustu savus identifikācijas rekvizītus citām personām.
5.4. Izpildītājs 1 (vienas) darba dienas laikā informē Pasūtītāju par Lietotāju, ar kuru Izpildītājs izbeidzis darba vai līguma tiesiskās attiecības, nosūtot informāciju uz Pasūtītāja pārstāvja e-pastu.
5.5. Jaunam lietotājam Portāla lietotāja piekļuves tiesības un lietotāja identifikācijas rekvizītus piešķir Līguma 5.2. un 5.3. punktā noteiktajā kārtībā.
5.6. Pasūtītājs 3 (trīs) darba dienu laikā pēc Līguma spēkā stāšanās dienas iesniedz Izpildītājam tematus un darba uzdevumus par Tehniskās specifikācijas 7.1., 7.2., 7.3 un 7.4  punktā minēto uzdevumu (turpmāk – Darba uzdevums).
5.7. Izpildītājs 5 (piecu) darba dienu laikā pēc Darba uzdevuma saņemšanas sagatavo un iesniedz Pasūtītājam Darba uzdevumu izpildes plānu pirmajam mēnesim.
5.8. Pasūtītājs 3 (triju) darba dienu laikā izvērtē Līguma 5.7. punktā noteiktajā kārtībā iesniegto Darba uzdevumu izpildes plānu un:
5.8.1. saskaņo to bez iebildumiem, informējot Izpildītāja pārstāvi;
5.8.2. nesaskaņo to un informē Izpildītāja pārstāvi, iesniedzot iebildumus un precizējumus.
5.9. Līguma 5.8.2. apakšpunktā minētajā gadījumā Izpildītājs 2 (divu) darba dienas laikā no informācijas saņemšanas dienas novērš neatbilstības vai trūkumus un veic nepieciešamus papildinājumus atbilstoši Pasūtītāja norādījumiem un iesniedz Pasūtītājam Darba uzdevumu izpildes plānu atkārtotai saskaņošanai.
5.10. Pasūtītājs 2 (divu) darba dienas laikā izskata atkārtoti iesniegto informāciju un:
5.10.1. saskaņo, ja Izpildītājs ir novērsis Pasūtītāja norādītos trūkumus;
5.10.2. nesaskaņo, ja Izpildītājs nav novērsis Pasūtītāja konstatētos trūkumus atbilstoši Līguma 5.8.2. punktā norādītajām. Šajā gadījumā Pasūtītājam ir tiesības vienpusēji izbeigt Līgumu, par to paziņojot Izpildītājam.
5.11. Pasūtītājs līdz katra mēneša 15. datumam iesniedz Izpildītājam Darba uzdevumu katram nākošajam mēnesim. 
5.12. Izpildītājs Darba uzdevumu izpildes plānu katram nākošajam mēnesim iesniedz ne vēlāk kā pēdējā tekošā mēneša darba dienā. Darba uzdevumu izpildes plāna saskaņošanu veic Līguma 5.8. – 5.10. punktā noteiktajā kārtībā.
5.13. Izpildītājs Tehniskās specifikācijas 7.1., 7.2., 7.3 un 7.4 punkta ietvaros sagatavoto oriģinālrakstu, aktualitāšu ziņu un MeetLatvia Linkedin ierakstu iesniedz Pasūtītājam saskaņošanai zemāk norādītajā kārtībā:
	Nr.
	Uzdevuma nosaukums
	Iesniegšanas termiņš
	Saskaņošanas kārtība

	1.
	Oriģinālraksts latviešu un angļu valodā 
(Tehniskās specifikācijas 7.1. un 7.2. punkts).
	Darba uzdevumu izpildes plānā noteiktais termiņš.
	Līguma 5.8. – 5.10. punktā noteiktajā kārtībā.

	2.
	Oriģinālraksta tulkojums  angļu valodā 
(Tehniskās specifikācijas 7.1. punkts).
	Ne vēlāk kā 2 (divu) darba dienu laikā pēc oriģinālraksta latviešu valodas versijas saskaņošanas ar Pasūtītāju.
	Līguma 5.8. – 5.10. punktā noteiktajā kārtībā.

	3.
	Aktuālās ziņas tīmekļvietnes meetlatvia.com sadaļai “Aktualitātes” 
(Tehniskās specifikācijas 7.3. punkts).
	Vismaz 3 (trīs) darba dienas pirms publicēšanas.
	Ja Pasūtītājs nesaskaņo aktuālās ziņas saturu, Izpildītājs 1 (vienas) darba dienas laikā novērš neatbilstības vai trūkumus, veic nepieciešamus papildinājumus atbilstoši Pasūtītāja norādījumiem un iesniedz atkārtotai saskaņošanai.

	4.
	Ieraksts MeetLatvia kontā sociālajā tīklā Linkedin (Tehniskās specifikācijas 7.4. punkts).
	Vismaz 2 (divas) darba dienas pirms publicēšanas vai pārpublicēšanas.
	Ja Pasūtītājs nesaskaņo ierakstu MeetLatvia kontā soc.tīklā Linkedin, Izpildītājs tās pašas darba dienas laikā novērš neatbilstības vai trūkumus, veic nepieciešamus papildinājumus atbilstoši Pasūtītāja norādījumiem un iesniedz atkārtotai saskaņošanai.



5.14. Izpildītājs līdz katra kalendārā mēneša 20. datumam sastāda Pasūtījuma pieņemšanas – nodošanas aktu, norādot iepriekšējā mēnesī paveikto atbilstoši Tehniskās specifikācijas 8.1. apakšpunkta prasībām. 
5.15. [bookmark: _Hlk163429302]Sagatavoto Pasūtījuma pieņemšanas – nodošanas aktu Izpidītājs nosūta uz Pasūtītāja pārstāvja e-pastiem:  ____________________un ____________________. 
5.16. Pasūtījuma pieņemšanas – nodošanas aktu no Pasūtītāja puses paraksta abi Pasūtītāja pārstāvji.
5.17. Visas darbības, kas tiks veiktas Pasūtījuma ietvaros, Izpildītājs veic tikai pēc saskaņošanas ar Pasūtītāju.
5.18. Pušu parakstīts Pasūtījuma nodošanas – pieņemšanas akts kalpo par pamatu norēķina veikšanai ar Izpildītāju.
5.19. Ja kāda no Pusēm atsakās no Pasūtījuma pieņemšanas – nodošanas akta parakstīšanas, tā 2 (divu) darba dienu laikā no atteikuma izdarīšanas brīža, iesniedz otrai Pusei rakstveida sava atteikuma pamatojumu. 
5.20.  Pasūtītājs ir tiesīgs atteikties pieņemt Pasūtījuma izpildi, ja tas neatbilst Līgumam, Tehniskajai specifikācijai, tai skaitā Pasūtījums īstenots nepilnīgi vai nekvalitatīvi.
5.21. [bookmark: _Hlk157586269]Pasūtītājs finansējuma nepietiekamības deļ vai, ja Pasūtītājam zūd vajadzība īstenot kādu no Tehniskajā specifikācijā norādītajiem pakalpojumiem, ir tiesīgs samazināt Līguma apjomu, brīdinot par to Izpildītāju 10 (desmit) darba dienas iepriekš. Puses šos grozījumus noformē rakstveidā.

6. PUŠU ATBILDĪBA UN NEPĀRVARAMA VARA
6.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
6.2. Par nepārvaramas varas apstākļiem atzīst notikumu, kas atbilst visām šīm pazīmēm:
6.2.1. no kura nav iespējams izvairīties un kura sekas nav iespējams pārvarēt;
6.2.2. kuru līguma slēgšanas brīdī nebija iespējams paredzēt;
6.2.3. kas nav radies līdzēja vai tā kontrolē esošas personas kļūdas vai rīcības dēļ;
6.2.4. kas padara saistību izpildi ne tikai apgrūtinošu, bet arī neiespējamu.
6.3. Puse, kurai iestājas Līguma 6.2. vai punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
6.4. Nepārvaramas varas apstākļi netiek ņemti vērā, ja Puses par to neinformēja viena otru rakstveidā Līguma 6.3. punktā minētajā termiņā, vai nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu).
6.5. Ja Līguma 6.2. vai punktā minēto apstākļu un to seku dēļ nav iespējams izpildīt Līgumā paredzētās saistības, neapdraudot Pasūtījuma izpildi Līgumā noteiktajā termiņā, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.
6.6. Ja, iestājoties Līguma 6.5. punktā minētajam nosacījumam, Puses ir vienojušās par Līguma pirmstermiņa izbeigšanu, Puses veic savstarpējus norēķinus par faktiski veiktajiem darbiem, ņemot vērā Izpildītāja finanšu piedāvājumā (Līguma 3. pielikums) noteiktās izmaksas, pamatojoties uz vienošanās ietvaros fiksēto izpildīto darbu apjomu.
6.7. Par maksājuma termiņa nokavējumu Pasūtītājs maksā Izpildītājam līgumsodu 0,5% (nulle, komats, pieci procenti) apmērā no nokavētā maksājuma summas par katru nokavējuma dienu, bet ne vairāk kā 10% (desmit procenti) no nokavētā maksājuma summas.
6.8. Ja Izpildītājs kavē Darba uzdevumā noteikto izpildes termiņu, tas maksā Pasūtītājam līgumsodu 0,5% (nulle, komats, pieci procenti ) no Līguma pamatsummas par katru nokavējuma dienu, bet ne vairāk kā 10 % no Līguma kopējās summas.
6.9. Par katru Līguma izpildes vai Tehniskās specifikācijas prasību pārkāpumu Izpildītājs maksā Pasūtītājam līgumsodu 0,5 % (nulle komats pieci procenti) no Līguma pamatsummas, bet ne vairāk kā 10 % no Līguma kopējās summas. Līgumsodu Pasūtītājs ietur no Izpildītājam izmaksājamām summām. 
6.10. Ja Izpildītājs kavē Līguma 5.12. vai 5.13. punktā minētos termiņus ilgāk par 3 (trijām) darba dienām, Izpildītājs maksā Pasūtītājam līgumsodu 50,00 EUR (piecdesmit euro un 00 centi) par katru nokavēto dienu, bet ne vairāk kā 150,00 EUR (viens simts piecdesmit euro un 00 centi) par katru kavējuma gadījumu. Izpildītāja kavējuma gadījumā par līgumsoda summu tiek samazināts Izpildītājam piekrītošais maksājums, kas Līguma izpratnē ir uzskatāms par līgumsoda nomaksāšanu no Izpildītāja puses.
6.11. Par katru neizveidoto un nenopublicēto oriģinālmateriāla rakstu Izpildītājs maksā Pasūtītājam līgumsodu 50,00 EUR (piecdesmit euro un 00 centi). Līgumsodu Pasūtītājs ietur no Izpildītājam izmaksājamām summām.
6.12. Ja Izpildītājs atsakās no Līguma saistību izpildes vai tā rīcības dēļ Līguma paredzētajos gadījumos Pasūtītājs izbeidz Līgumu, Izpildītājs maksā Pasūtītājam līgumsodu 10% (desmit procenti) apmērā no Līguma kopējās summas un atlīdzina Pasūtītājam radītos tiešos zaudējumus 10 (desmit) dienu laikā pēc paziņojuma par Līguma izbeigšanu saņemšanas dienas. 
6.13. Pasūtītājs līgumsodu var ieturēt no Izpildītājam Līguma ietvaros izmaksājamajiem finanšu resursiem.
6.14. Līgumsoda samaksa un zaudējumu atlīdzināšana neatbrīvo Puses no līgumsaistību izpildes pilnā apjomā un Līgumā noteiktajā kārtībā, izņemot Līguma 6.10. punktā noteikto gadījumu.
6.15. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikumu un citu Latvijas Republikas normatīvo aktu noteikumiem.

7. LĪGUMA DARBĪBAS TERMIŅŠ UN LĪGUMA PIRMSTERMIŅA IZBEIGŠANA
7.1. Līgums stājas spēkā tā parakstīšanas dienā un ir spēkā līdz Pušu līgumsaistību pilnīgai izpildei.
7.2. Puses ir tiesīgas izbeigt Līgumu pirms termiņa:
7.2.1. Līgumā noteiktajos gadījumos;
7.2.2. saskaņā ar Pušu vienošanos;
7.2.3. saskaņā ar spēkā esošajiem Latvijas Republikas normatīvajiem aktiem.
7.3. Pasūtītājs var vienpusēji izbeigt Līgumu, par to nekavējoties rakstiski informējot Izpildītāju, ja:
7.3.1. Izpildītāja sniegtie Pakalpojumi nav kvalitatīvi;
7.3.2. Izpildītājs ir būtiski pārkāpis Līgumu. Par būtisku Līguma nosacījumu pārkāpumu ir uzskatāmi gadījumi, kad:
7.3.2.1. Izpildītājs ir kavējis Līguma Laika grafikā noteikto termiņu vairāk par 10 (desmit) darba dienām;
7.3.2.2. Pasūtītājs konstatējis vairāk kā 5 (piecus) Līguma 6.10. punktā minētos pārkāpumus;
7.3.2.3. Izpildītājs vienā mēnesī ir veicis mazāk par 90 % (deviņdesmit procenti) no Līguma noteiktajā kārtībā saskaņotā Darba uzdevumu izpildes plāna apjoma;
7.3.3. Izpildītājs Līguma noslēgšanas vai Līguma izpildes laikā veicis prettiesisku darbību;
7.3.4. bez Pasūtītāja piekrišanas ir ierosināts Izpildītāja tiesiskās aizsardzības process;
7.3.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.3.6. Izpildītājs Pasūtītājam ir nodarījis zaudējumus;
7.3.7. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē;
7.3.8. Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
7.5. Tiesību pirms termiņa izbeigt var izlietot, ja otra Puse ir tikusi brīdināta par iespējamo Līguma izbeigšanu un nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanās rezultātā.

8. STRĪDU IZŠĶIRŠANAS KĀRTĪBA
8.1. Visus jautājumus un strīdus, kas radušies Līguma izpildes laikā, Puses cenšas atrisināt pārrunu ceļā.
8.2. Ja 30 (trīsdesmit) kalendāra dienu laikā vienošanās netiek panākta, strīdi tiek risināti saskaņā ar Latvijas Republikas normatīvajiem aktiem.

9. LĪGUMA IZPILDĒ IESAISTĪTĀ PERSONĀLA NOMAIŅA
9.1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
9.2. Pasūtītājs nepiekrīt Līguma 9.1. punktā minētajai personāla nomaiņai, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz Izpildītāja personālu.
9.3. Pasūtītājs nepiekrīt jauna personāla piesaistei, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz Izpildītāja personālu.
9.4. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Izpildītājs ir iesniedzis visu informāciju un dokumentus, kas nepieciešami lēmuma pieņemšanai saskaņā ar Līguma 9.2. un 9.3. punkta noteikumiem.

10. APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTE
10.1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu.
10.2. Līguma izpildē piesaistītais apakšuzņēmējs nav tiesīgs nodot pakalpojuma izpildi citam apakšuzņēmējam.
10.3. Pasūtītājs nepiekrīt veikt piedāvājumā norādītā apakšuzņēmēja nomaiņu, ja pastāv kāds no šādiem nosacījumiem:
10.3.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmēju;
10.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
10.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Līguma vērtības, atbilst kādam no Publisko iepirkumu likuma 42. panta otrās daļas 2. un 3. punktā minētajiem pretendentu izslēgšanas gadījumiem;
10.3.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.4. Pasūtītājs nepiekrīt veikt jauna apakšuzņēmēja piesaisti, ja pastāv kāds no šādiem nosacījumiem:
10.4.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
10.4.2. piedāvātais apakšuzņēmējs, ja tā sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrās daļas 2. un 3.punktā minētajiem pretendentu izslēgšanas gadījumiem;
10.4.3. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.4.4. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

11. PERSONAS DATU APSTRĀDE
11.1. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku vai piesaistīto apakšuzņēmēju personu datus izmantos tikai Līguma izpildei (dati tiks apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
11.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
11.3. Puses ir atbildīgas par personas datu aizsardzības un apstrādes noteikumu ievērošanu. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
11.4. Pasūtījuma izpildes ietvaros apstrādājamos trešo personu datus apstrādā atbilstoši spēkā esošajiem normatīvajiem aktiem. Pasūtītājs ir šādi ievākto datu pārzinis, bet Izpildītājs – apstrādātājs. Ja Izpildītājam Līguma izpildes ietvaros ir jāvāc personas dati, tad Izpildītājs ne vēlāk kā divas nedēļas pirms personas datu vākšanas uzsākšanas, par to informē Pasūtītāju. Pasūtītājs ne vēlāk kā vienas nedēļas laikā pēc attiecīgā paziņojuma saņemšanas dienas nosūta Izpildītājam trešo personu datu apstrādes noteikumus, kurus papildus normatīvajiem aktiem ir jāievēro Izpildītājam, ievācot un apstrādājot personas datus.
11.5. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, Izpildītājs īsteno atbilstīgus tehniskus un organizatoriskus pasākumus, lai nodrošinātu atbilstošu drošības līmeni personas datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:
11.5.1. aizsardzību pret fiziskās iedarbības radītu personas datu apdraudējumu;
11.5.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
11.6. Apstrādājot personas datus, Izpildītājs nodrošina:
11.6.1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
11.6.2. to, ka informācijas nesējus, kuros ir personas dati, apstrādā tām pilnvarotas personas;
11.6.3. to, ka personas datu apstrādē izmantotos resursu pārvieto tam pilnvarotas personas.
11.7. Izpildītājs apliecina, ka:
11.7.1. nevāks (izņemot Pasūtītāja paredzētos datus), neizmantos un neizpaudīs personas datus, ja vien to neparedz normatīvie akti vai tas nav nepieciešams, normatīvajos aktos paredzētu tiesību, interešu aizsardzībai; 
11.7.2. apstrādās personas datus atbilstoši Pasūtītāja noteiktajiem personas datu apstrādes mērķiem;
11.7.3. veicot datu apstrādi nodrošinās īstenot atbilstīgus tehniskus un organizatoriskus pasākumus, lai nodrošinātu datu aizsardzību;
11.7.4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
11.7.5. nodrošinās datu nepieejamību trešajām personām un nekavējoši informēs Pasūtītāju par gadījumiem, kad nepilnvarotām vai trešajām personām radās pieeja personas datiem;
11.7.6. nodrošinās, ka jebkura fiziska persona, kas darbojas Izpildītāja pakļautībā un kam ir piekļuve personas datiem, tos neapstrādās bez Pasūtītāja norādījumiem.
11.8. Izpildītājs pēc Pasūtījuma izpildes nodod visus personas datus Pasūtītājam un dzēš visas personas datu kopijas uzreiz pēc Pasūtījuma izpildes. Izpildītājam ir aizliegts nodot Līguma ietvaros ievāktos trešo personu datus citām personām, ja vien to rakstveidā nav atļāvis Pasūtītājs. Pasūtītājam ir tiesības prasīt, bet Izpildītājam ir pienākums dzēst personas datus jebkurā brīdī. 

12. AUTORTIESĪBAS
12.1. Visas Izpildītāja mantiskās tiesības uz darbiem, kas tiek radīti Pasūtījuma izpildes laikā, tiek nodotas Pasūtītājam izmantošanai uz neierobežotu laiku, un vienīgi Pasūtītājam ir tiesības tās izmantot un pilnībā vai daļēji tās nodot trešajām personām. Pasūtītājam ir tiesības izmantot darbu vai jebkādu tā daļu pārraidīšanai vai publicēšanai, TV klipa, plakātu, fotogrāfiju izgatavošanai preses maketos un jebkādos citos materiālos, tai skaitā bukletos, stendos, masu saziņu līdzekļos, uz jebkādiem datu (informācijas) nesējiem vai citās publiskās vietās.
12.2. Izpildītājs apliecina un garantē, ka, sniedzot Pakalpojumus šī Līguma ietvaros, tiks nodrošināta autortiesību subjektu (tajā skaitā – arī citu autoru) tiesību ievērošana, un netiks pieļauti nekādi autortiesību pārkāpumi. Nepieciešamības gadījumā Izpildītājam ir pienākums saņemt visas nepieciešamās atļaujas, piekrišanas un licences šādu autoru vai citu ar intelektuālā īpašuma tiesībām aizsargātu darbu izmantošanai, un Izpildītājs apliecina, ka šādus autoru vai citus ar intelektuālā īpašuma tiesībām aizsargātus darbus tas izmantos tikai tad, ja būs saņemtas visas nepieciešamās atļaujas, piekrišanas un licences.
12.3. Izpildītājs apliecina, ka visu nepieciešamo atļauju, piekrišanu, licenču u.c. tamlīdzīgas izmaksas, ja tādas radīsies saistībā ar Līgumā paredzēto saistību izpildi, tiks iekļautas Līgumā paredzētajā kopējā Līguma summā.
12.4. Izpildītājam nav tiesību bez Pasūtītāja iepriekš dotas, tiešas un rakstveidā noformētas piekrišanas atsavināt, iznomāt, patapināt un citādā veidā nodot Pasūtījumu vai tā daļu trešajām personām.

13. NOSLĒGUMA NOTEIKUMI
13.1. Ja kādai no Pusēm tiek mainīta juridiskā adrese vai citi rekvizīti, tad tā ne vēlāk kā 5 (piecu) darba dienu laikā no šādu izmaiņu veikšanas dienas rakstveidā paziņo par to otrai pusei.
13.2. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar Latvijas Republikas spēkā esošajiem normatīvajiem aktiem.
13.3. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas Līgumā.
13.4. Visi Līguma papildinājumi, labojumi un grozījumi iegūst juridisku spēku, ja tie ir sastādīti rakstveidā un ir Pušu parakstīti, un kļūst par Līguma neatņemamu sastāvdaļu no to parakstīšanas brīža.
13.5. Puses var veikt Līguma grozījumus un papildinājumus tikai Publisko iepirkumu likuma 61. pantā paredzētajos gadījumos un apjomā. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu. 
13.6. Pasūtītājs, lai nodrošinātu Pasūtījuma izpildi, ir tiesīgs grozīt  Līguma 1.3. punktu, pagarinot noteikto Līguma izpildes laiku līdz 6 (sešiem) mēnešiem:
13.6.1. tādu apstākļu dēļ, kas nav atkarīgi no Pasūtītāja vai Izpildītāja neizdarības un šos apstākļus nevarēja paredzēt. Šajā gadījumā Līguma 3.1. punktā noteiktā kopējā Līguma summa netiek grozīta;
13.6.2. ja līdz šī Līguma darbības beigām Pasūtītājs nav ieguvis jaunas Iepirkuma procedūras rezultātus Šajā gadījumā grozījumu summa nepārsniedz 25% no Līguma 4.1.punktā noteiktās kopējās Līguma summas.
13.7. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
13.8. Visas Pušu sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas. Šis nosacījums neattiecas uz iepirkuma “Publikāciju satura nodrošināšana latviešu un angļu valodā” (iepirkuma procedūras identifikācijas Nr. LIAA 2026/33 ERAF)” 2. daļā nolikumu un Izpildītāja iesniegto piedāvājumu.
13.9. Līgums ir pakļauts Latvijas Republikas jurisdikcijai.
13.10. Līgumam ir šādi pielikumi:
13.10.1. 1.pielikums – “Tehniskā specifikācija ar pielikumiem” uz __ lapām;
13.10.2. 2.pielikums – “Izpildītāja tehniskais piedāvājums” uz ___ lapām;
13.10.3. 3.pielikums – “Izpildītāja finanšu piedāvājums” uz ___ lapām;
13.11. Līgums ar pielikumiem sastādīts latviešu valodā uz ______________ lapām un ir parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.

14. PUŠU REKVIZĪTI UN PILNVAROTO PĀRSTĀVJU PARAKSTI

		PASŪTĪTĀJS:

	IZPILDĪTĀJS:

	
(paraksts)


	
(paraksts)

	Latvijas Investīciju un attīstības aģentūra 


	Rekvizīti: 
PVN reģ.Nr. LV 90001739473
Adrese: Pērses iela 2, Rīga, LV-1442
Valsts kase TRELLV22
Konta Nr. LV61TREL2120045034000






	



[bookmark: _Hlk73016621]ŠIS DOKUMENTS IR PARAKSTĪTS ELEKTRONISKI AR DROŠU
ELEKTRONISKO PARAKSTU UN SATUR LAIKA ZĪMOGU
11

